procesaur/Wiki.mk huggingface dataset:
Бовенден

Бовенден (|Bovenden; службено наречен Флекен Бовенден) — општина во округот Гетинген, во сојузната покраина Долна Саксонија, Германија. Голем дел од областа на денешната општина се наоѓа на поранешното Грофовија Плесе.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење. Исто така, „флекен“ е застапени и во службеното име на местото. Во општината покрај Бовенден влегуваат и уште седум други места.
1 Географија
Бовенден се наоѓа на реката Лајне, околу 6 километри северно од Гетинген и на север се граничи со Гетингенската шума. Главно село и општинско седиште е Бовенден, сместено на Лит, мала река која се влева во Лајне. На рид источно од селото Едигехаузен се наоѓаат остатоците од замокот Плесе.
1.1 Општински единици
Општината е составена од следниве места:
* Билингсхаузен
* Бовенден
* Едигехаузен
* Еменхаузен
* Харсте
* Ленглерн
* Рајерсхаузен
* Шпанбек
Покрај постоечките села, постоеле и овие села кои исчезнале за време на средниот век:* Родерсхаузен или Родерсхузен (2 км северозападно од Бовенден)* Аспе или Аспа (1 км североисточно од Шпанбек)* Ботлевесхузен (200 метри западно од Маријашпринг)* Бакенхузен (1,2 км источно од Рајерсхаузен)* Штурмбеке или Штумбеке (900 метри западно од Рајерсхаузен)
1.2 Развој на населението
Населението на главното село Бовенден се зголемува од втората половина на век:
Црква „Св. Јован Крстител“ - Кучково

Свети Јован Крстител — македонски православен храм и една од неколкуте цркви во скопското село Кучково, Општина Ѓорче Петров.
Црквата е сместена на висок рид пред селото, од каде се пружа целосен панорамски поглед на селото Кучково, како и на Скопската Котлина.
Околу црквата се наоѓаат помошни објекти.
1 Галерија
2 Поврзано
* Кучково
Стеван Поповски

Стеван Поповски (, - , Полска, ) — македонски и полски сликар, еден од најпознатите македонски претставници на наивата.
1 Животопис
Поповски е роден на 7 март 1933 година во Скопје. По образование бил педагог и новинар, а негова страст била сликарството. Татко е на две ќерки. Бил женет трипати. Мајка му е по потекло Македонка, татко му е Србин. Во текот на Втората светска војна заедно со баба му бил во Кочани, каде меѓу другото тајно им пренесувал писма на партизаните. По војната се вратил во Скопје и на петнаесетгодишна возраст се запишал на вонредните курсеви за педагози, кои ги завршил. Неколку години работел како учител, најпрво на село, а потоа во Скопје. Во текот на работењето во Скопје почнал да студира новинарство. Тоа му овозможило да се откаже од педагошката кариера во која не се гледал себеси. Во шеесеттите години работел како новинар. Во 1971 година заминал на стипендија во Париз односно Монмартр каде живеел 5-6 години. Таму работел во телевизија и се развивал како уметник. Се оженил со Полјачка и во 1976 година почнале да живеат заедно во Варшава. Во тој период направил една од неговите најубави слики. Во 1993 година го добил полското државјанство. По разводот со третата жена почнал пак да живее во Скопје но контактите со Полска цело време биле интензивни. Подоцна повторно се вратил во Полска за постојано и планирал да отвори ателје. Цело време работел како уметник, сè до неговата смрт на 14 мај 2016 година која го затекнала во Варшава.
Црква „Св. Недела“ - Кучково

Света Недела — македонски православен храм и црква во скопското село Кучково, Општина Ѓорче Петров.
Црквата се наоѓа над селото и е сместена во ист двор со црквата „Св. Петка“. Дворот на обете цркви е уреден, а во средишниот дел се наоѓа лековита вода.
1 Галерија
2 Поврзано
* Кучково
Црква „Св. Илија“ - Мартолци

Свети Илија — нова селска црква во азотското село Мартолци, Македонија.
1 Местоположба
Црквата е сместена на самото сретсело во селото Мартолци. Била изградена на местото на поранешната државна продавница, која постоела на самото сретсело, во непосредна близина на поранешното основно училиште во селото. Била изградена со средства на месното население.
2 Историја
Црквата била осветена на 3 јуни 2018 година, откако темелите ѝ биле поставени во 2006 година.
3 Галерија
4 Поврзано
* Велешко архијерејско намесништво
* Богомилска парохија
* Мартолци
Црква „Вознесение Христово“ - Кучково

Вознесение Христово (позната и како Свети Спас) — македонски православен храм и една од неколкуте цркви во скопското село Кучково, Општина Ѓорче Петров.
Црквата се претпоставува дека била изградена во периодот на / век, а по Балканските војни во 1912/1913 година била обновена.
Сместена пред влезот на селото и до нејзе води земјен пат. Околу црквата се наоѓаат помошни објекти.
1 Поврзано
* Кучково
Дом на Црноглавите

Дом на Црноглавите (|Melngalvju nams, |Schwarzhäupterhaus) – градба во стариот дел на Рига, Латвија. Првичната градба била изградена во првата третина од 14 век за потребите на градските челници и трговци. Таканареченото ''Братство на Црноглавите'', еснаф на неженетите германски трговци во Рига, се вдомило во зградата, а во 1713 година добило полна сопственост на истата. Поголеми работи биле изведени во 1580 и 1886 година, кога е додаден најголемиот број на украси.
Германското бомбардирање на 28 јуни 1941 година ја претворил градбата во урнатини, а остатокот бил уништен од Советите во 1948 година. Тековната реконструкција била изведена од 1995 до 1999 година
Кристијан Збараљи

Кристијан Збараљи (|Kristian Sbaragli; р. ) — италијански професионален друмски велосипедист, кој вози за професионалната континентална екипа .
Возел на Вуелта а Еспања 2014 и бил именуван во почетниот состав за Џиро д’Италија 2016.
1 Достигнувања
;2011
: 5. Гран Премио дела Либерационе
;2012
: 1. Трофео Едил Ц
: 3. Трка околу Фландрија под 23 години
: 3. Национално друмско првенство под 23 години
: 4. Гран Премио дела Либерационе
: 10. ГП Каподарко
;2013
: 5. Меморијал Марко Пантани
: 5. Ле Самин
: 7. Ронде ван Зеланд
: 10. Краен пласман Трка околу Кореја
::1. Етапа 1
::1. Етапа 5 (ТТТ)
;2014
: 2. ГП ди Прато
: 4. Тур ди Финистер
: 5. Ле Самин
: 7. Париз-Тур
: 10. Гран при де Денен
: 10. Гран при Пино Черами
: 10. Трофео Сес Салинес
;2015
: 1. Етапа 10 Вуелта а Еспања
: 4. Меморијал Марко Пантани
: 5. ГП Кантон Аргау
: 5. Класик РајдЛондон-Сари
: 6. Тре Вали Варезине
: 7. Париз-Камамбер
: 8. Курне-Брисел-Курне
: 8. Гран Пиемонт
: 9. Краен пласман Трка околу Луксембург
: 10. Краен пласман Трка на Фјордови
: 10. Трофео Плаја де Палма
;2016
: 4. ГП Кантон Аргау
: 4. Трка околу Келн
: 8. Гран Премио Бруно Бегели
: 9. Копа Сабатини
: 9. Париз-Бурж
: 10. Тре Вали Варезине
;2018
: 2. Гран Премио ди Лугано
: 4. Трофео Матеоти
: 8. Краен пласман Чешка велосипедска трка
: 10. ГП де Фурмје
: 10. ГП Бруно Бегели
;2019
: 4. Копа Сабатини
: 5. Краен пласман Тур ди Лимузен
: 6. ГП Монтреал
: 7. Тре Вали Варезине
: 9. Гран Премио ди Лугано
: 9. Меморијал Марко Пантани
1.1 Распоред на резултатите на големите трки
Голема трка, 2014, 2015, 2016, 2017, 2018, 2019
Џиро, —, —, 93, 101, 111, 77
Тур
Вуелта, 104, 105, 82, —, —, —
СО = се откажал; — = не учествувал
Ретезат (национален парк)

Национален парк Ретезат (| Parcul Național Retezat – национален парк во Романија, поточно во Јужните Карпати. Претставува еден од најголемите планински масиви во Романија. Највисок врв е Пелеага чија надморска висина изнесува 2509 метри. Ретезат на романски значи „отсечен“. Фондацијата 7 светски чуда го предложила Ретезат за ново светско чудо. Оваа планина ја нарекуваат и „земја со сини очи“.
1 Географија
Планината Ретезат позната е како „Трансилваниски Алпи“ и е прва планина која е прогласена за национален парк во Романија. Покрива скоро 500 квадратни километри. Четвртина од планината е повисока од 1800 метри надморска висина. Областа на оваа планина е главно од гранит и ледник. Националниот парк е богат со езера и водопади. Има преку 80 езера од кои најголемо е Букура. Езерата на овој масив чинат скоро половина од сите леднички езера во Романија.
Езеро, Длабочина на езерото (м), Надморска висина (м)
Букура, 15,7, 2041
Ана, 11, 1990
Лија, 4,3, 1910
Заноага, 29, 1997
Негру, 24,8, 2036
Геменеле, 5,3, 1920
Заноага Мика, 12,4, 1900
Пелеага, 4,2, 2122
Таул Кустура Маре, 9, 2226
На Ретезат постојат повеќе од 55 врвови кои се повисоки од 2000 метри надморска висина. Заради ерозијата на мразот, високите подрачја на планината се многу нестабилни.
Врв, Надморска висина (м), Фотографија
Пелеага, 2509
Папуса, 2508
Ретезат, 2482
Маре, 2463
Кустура, 2457
Букура, 2433
Националниот парк Ретезат обилува и со прекрасни водопади од кои најубави се Станисоара и Лолаија.
2 Растителен свет
Растителниот свет е многу богат и сите видови на растенија се заштитени со закон на УНЕСКО. Една третина од вкупната флора на Романија е на оваа планина. Околу стотина видови се ендемски. На Рентезат најмногу има гентијана, жолта гентијана, глуварче, лилјан, вклучувајќи уште околу 1000 вида растенија. Што се однесува до шумските предели на оваа планина, најспецифични се планински бор, швајцарски бор како и џуџест бор кој се наоѓа на покаменитите подрачја.
3 Животински свет
На Ретезат живеат околу 185 вида птици од кои некои се ендемски. Од нив 122 вида редовно се гнездат во овој предел и затоа истиот е значајно птичјо подрачје. Некои од тие видови се црн штрк, златен орел, сив сокол, тетреб, орел-змијар, дрозд.
Цицачите чиј дом е Ретезат се во помал број во однос на птиците. Има околу 55 вида цицачи. Тука спаѓаат сив волк, кафеава мечка, алпски мрмот, дивокоза, рис. Чести безрбетници кои се наоѓаат тука се жаба, дождовник, пролетници и неколку ендемски видови пеперуги.
4 Пристап
Најбрзо до планината се стигнува од градовите Лупени, Урикани, Хацег, Петрошани ако се доаѓа од источната или северната страна.
Споменик на слободата (Рига)

Споменик на слободата – споменик во Рига кој е симбол на независноста и слободата на латвискиот народ. Го изработиле Карлис Зале и Ернестс Шталбергс. Свечено е отворен на 18 ноември 1935 година на годишнината од независноста на Латвија во 1918 година. Парите се обезбедени од донации на месните жители. На предниот дел е запишано Tēvzemei un Brīvībai што значи „За татковината и слободата“.
Споменикот е изработен од светлосив гранит, додека самата статуа е изработена од бронза во Шведска. За време на советската окупација било строго забрането собирање околу споменикот и полагање на цвеќе. По враќањето на независноста, повторно е воспоставена почесна гарда.
Дилтиазем

Дилтиаземот е блокатор на калциумовите канали кој се користи во третманот на хипертензија, ангина пекторис, и некои типови на аритмија. Спаѓа во класа 3 на антиангинални лекови и класа IV на антиаритмици.
Дилтиаземот се метаболизира од и делува како инхибитор на ензимот CYP3A4, што доведува до тоа да стапува во интеракција со голем број на лекови.
Стара Рига

Стара Рига или Вецрига (|Vecrīga) – историски центар на Рига, Латвија, сместен на источната страна на реката Даугава. Стара Рига е прочуена по своите стари цркви и катедрали како што се Риганската катедра и црквата Св. Петар.
1 Историја
1.1 Наследство
Во осумдесеттите години на 20 век, Вецрига била затворена за сообраќај и само резидентите и доставните возила имале право за движење со специјални дозволи. Стара Рига е дел Светското наследство на УНЕСКО каде е запишана како „Историски центар на Рига“.
2 Галерија
Вруток на Босна

Вруток на Босна (|Vrelo Bosne, |Врело Босне) – извор во централна Босна и Херцеговина. Тој е извор на реката Босна и е едно од најпознатите обележја на Босна и Херцеговина. Врутокот на Босна се наоѓа на периферијата на Сараево, покрај Илиџа. Тоа е едно од најпознатите места на природна убавина, сместено во подрачјето на Сараево.
Во текот на деведесеттите години на 20 век местото е слабо одржувано, па во 2000 година е покренат проект за голема ревитализација на местото. Локалните тинејџери водени од меѓународните еколошки организации на Врутокот на Босна му го вратиле претходниот раскош.
Денес Врутокот на Босна е позната атракција, како за локалните посетители така и за странските туристи. Се состои од повеќе мали островчиња поврзани со мостови преку бројните мали потоци. Во паркот се наоѓаат доста животни како пајки и лебеди. Во паркот има ресторани, фијакери и други занимливости за посетителите.
Црква „Св. Ѓорѓи“ - Кучково

Свети Ѓорѓи (позната и како: Свети Ѓорѓија Победоносец) — македонски православен храм и главна манастирска црква на Кучковскиот манастир, во скопското село Кучково, Општина Ѓорче Петров.
1 Историја
Се верува дека црквата била изградена во 1346 година. Низ годините, црквата, како и целиот манастир, биле запоставени и почнале да пропаѓаат, но кон крајот на век биле обновени. Во тој период биле изградени и камбанаријата, старите и новите конаци, библиотеката и други помошни објекти.
Иконостасот во црквата бил направен од страна на Петре Камењарката од кратовското село Лесново од делкан камен и е еден од ретките од тој вид во Скопско. Фреските во манастирската црква биле обновени од Петре Велешанецот со неговата тајфа. Впечатлив е целиот фрескоживопис на црквата.
Во црквата се наоѓале и познати икони на Св. Богородица и Св. Јован, кои сега повеќе не се наоѓаат во самата црква.
2 Поврзано
* Кучково
Кучковски манастир

Кучковски манастир — македонски православен манастирски комплекс кој се наоѓа во скопското село Кучково.
Самата црква на манастирот потекнува од 1346 година, додека помошните објекти, конаците и самата камбанарија потекнува од крајот на век, кога целиот манастир бил обновен. Сместен е на рид над селото.
1 Местоположба
Манастирот се наоѓа северно од селото, сместен на рид над селото.
2 Историја
Средишниот дел на манастирот е изграден во 1346 година, а од 1986 до 1990 година биле изградени камбанаријата, старите и новите конаци.
3 Монаштво
Во манастирот постоел монашки живот до 2014 година, кога починал последниот монах Наум.
4 Цркви
4.1 Црква „Св. Ѓорѓи“
Црквата „Св. Ѓорѓи“ е главната манастирска црква во целиот комплекс, по која е и наречен целиот манастир. Иконостасот во црквата бил направен од страна на Петре Камењарката од кратовското село Лесново од делкан камен и е еден од ретките од тој вид во Скопско. Фреските во манастирската црква биле обновени од Петре Велешанецот со неговата тајфа. Впечатлив е целиот фрескоживопис на црквата.
Во црквата се наоѓале и познати икони на Св. Богородица и Св. Јован, кои сега повеќе не се наоѓаат во самата црква.
5 Галерија
Тромбин

Тромбин е серинска протеаза, која кај луѓето е енкодирана од генот ''F2''. Протромбинот (фактор на коагулација II) се кине протеолитички при што се формира тромбин. Тромбинот, пак, делува како серинска протеаза која го претвора растворливиот фибриноген во нерастворлив фибрин.
1 Историја
После опишувањето на фибриногенот и фибринот, Александар Шмидт го претпоставил постоењето на ензим кој го претвора фибриногенот во фибрин во 1872 година.
ФА куп 2015-2016

ФА куп 2015-2016 било 135-тото издание на ФА купот, најважниот куп во англискиот фудбал и најстарото елиминационо натпреварување во светот. Турнирот е спонзориран од Емирејтс. Бранител на титулата од претходната сезона бил Арсенал.
Победникот се квалификува за фазата по групи во Лигата на Европа 2016-2017.
Полуфиналните натпревари и финалето се играат на Вембли.
Победник била екипата на Манчестер Јунајтед, која по продолженија го победила Кристал Палас со 2-1.
1 Календар
Рунда, Дата, Натпревари, Екипи, Екипи кој се прикл., Првенствакој се прикл.
Екстра преелиминарно коло, 15 август 2015, 184, 368, семипро екипи
Преелиминарно коло, 29 август 2015, 160, 552 → 392, 136, •N&S&I Дивизија Еден
Прво коло квалификации, 116, 392 → 276, 72, •N&S&I
26 септември 2015, 80, 276 → 196, 44, •Конференција Север и Конференција Југ
Трето коло квалификации, 10 октомври 2015, 40, 196 → 156
Четврто коло квалификации, 24 октомври 2015, 32, 156 → 124, 24, •Фудбалска Конференција
Прво коло, 7 ноември 2015, 40, 124 → 84, 48, •Лига 1•Лига 2
Второ коло, 5 декември 2015, 20, 84 → 64
Трето коло, 9 јануари 2016, 32, 64 → 32, 44, •Премиер лига•Чемпионшип лига
Четврто коло, 30 јануари 2016, 16, 32 → 16
Петто коло, 20 февруари 2016, 8, 16 → 8
Четвртфинале, 12 март 2016, 4, 8 → 4
Полуфинале, 23 и 24 април 2016, 2, 4 → 2
Финале, 21 мај 2016, 1, 2 → 1
2 Натпревари
2.1 Трето коло
| align=center|8 јануари 2016
9 јануари 2016
10 јануари 2016
18 јануари 2016
2.4.1 Преигрување
| align=center|19 јануари 2016
20 јануари 2016
2.2 Четврто коло
| align=center|29 јануари 2016
30 јануари 2016
31 јануари 2016
2.4.1 Преигрување
| align=center|9 февруари 2016
10 февруари 2016
2.3 Петто коло
| align=center|20 февруари 2016
21 февруари 2016
22 февруари 2016
2.4.1 Преигрување
| align=center|8 март 2016
|}
2.4 Четвртфинале
| align=center|11 март 2016
12 март 2016
13 март 2016
2.4.1 Преигрување
| align=center|13 април 2016
|}
2.5 Полуфинале
| align=center|23 април 2016
24 април 2016
2.6 Финале
| align=center|21 мај 2016
3 Екипа победник
Манчестер Јунајтед12. титула
Требижат (река)

Требижат – река во Херцеговина, најголема десна притока на Неретва.
1 Текот на реката
До селото Клобук на почетокот на Љубушко Поле, реката тече по име Тихалина со корито всечено во варовнк. Со влезот во Љубушкото Поле тече под името Млада во плитко корито кое е делумно регулирано. На излезот од Љубушко Поле го добива името Требижат и тече во длабоко коритово варовничкото тло. Тука прави водопад Кравица кој е висок 25 м. Во својот долен тек Требижат тече низ рамница, правејќи меандри и се влева во Неретва кај селото Струга нешто појужно од Чаплина. Требожат е долга 51,3 км, а сливот има површина од 646 км<sup>2</sup>.
Вајсах

Вајсах (|Weissach) — општина во округот Беблинген на покраината Баден-Виртемберг, Германија.
1 Познати личности
Вајсах е родно место на истакнатиот пилот од Втората светска војна Ерих Хартман (1922-1993), кој со 352 потврдени соборувања важи за најуспешниот летечки првак во историјата.
Малострански раскази

Малострански раскази (чешки: ''Povídky malostranske'') - збирка раскази на чешкиот писател Јан Неруда. Книгата се смета за неговото најдобро дело и за бисер на чешкиот реализам.
1 Содржина
Поважни раскази застапени во збирката се:* „Една седмица во тивката куќа“
* „Господинот Ришанек и господинот Шлегл“
* „Доктор Расипувач“
* „Како се случи на 20 август 1849 година во дванаесет и половина да не се урне Австрија“
2 Критички осврт кон книгата
По појавата на книгата, поради неговиот топол тон, блага иронија и мирен хумор, дел од критиката го обвинила Неруда дека дава идилична слика на малограѓанскиот живот. И навистина, неговата критика не е остра, зашто тој верувал дека луѓето се одраз на општествените услови во кои живеат, т.е. кога општеството би било подобро и луѓето би биле подобри. Сепак, во неговите раскази, тој ја открива поразната вистина за „угледните“ жители на Мала Страна, кои навидум се мудри и сериозни, а во приватниот живот имаат сосема поинакви лица. На пример, во расказот „Една седмица во тивката куќа“ почитуваниот газда трепери пред Евреинот кој дошол да си го наплати заемот, а газдарицата шие платно за војската за да заработи некоја пара; на погребот на советникот Шепелер, присутните ја потиснуваат радоста поради неговата смрт, очекувајќи го својот дел од наследството („Доктор Расипувач“); двајца малострански угледни луѓе повеќе една деценија седат на иста маса во кафеаната без да си прозборат („Господинот Ришанек и господинот Шлегл“).
Угледните господа од збирката на Неруда се срамат од мајчиниот јазик и глумат отменост, иако се дават во долгови. Наспроти нив, Неруда ги претставува обичните, сиромашни луѓе - слуги, продавачи, занаетчии, просјаци чии „чувства никогаш не се во ракавици“ и за кои „вистината вреди повеќе од најпикантните лаги“. Всушност, Неруда е првиот писател во чешката литература кои во книгите ги внел „обичните“ луѓе. Меѓутоа, при нивното сликање тој не употребува само светли бои, туку останува доследен на реализмот. Покрај тоа, одлика на неговото дело е тоа што умеел со малу зборови да каже многу, да ја запази секоја црта, секој важен детаљ и со лесен, мајсторски израз да ја претстави не само личноста, туку и атмосферата на околината и на моментот.
Конечки манастир

Конечки манастир — средновековен манастир во лакавичкото село Конче.
Самата црква на манастирот потекнува од 1366 година, кога биле удрени нејзините темели. Била завршена за пет години, во 1371 година, кога бил довршен и нејзиниот првобитен фрескоживопис.
1 Историја
Манастирот со црквата го подигнал или обновил големиот војвода Никола Станоевиќ, за време на владеењето на царот Душан. Со една негова повелба од 1366 година, го приложил манастирот во Конче на манастирот Хиландар на Света Гора.
Во 2010 година, била извршена и замена на покривната конструкција на црквата, која била оштетена од неколку последователни невремиња во областа. Обновата била извршена од Заводот и музеј од Штип.
Во 2014 година, целиот манастирски двор бил целосно уреден, биле направени нови патеки и нова влезна порта, преку проект на Југоисточниот плански регион.
2 Градби во манастирот
Од манастирскиот комплекс до денес се сочувани: манастирската црква, припратата и отворен трем западно од црквата, подигнат во поново време. Од некогашните манастирски конаци кои со децении биле во рушевини, денес се видливи остатоците на ѕидовите, а во манастирскиот двор била подигната импровизирана зграда за потребите на верниците за време на манастирскиот празник, Голема Богородица. Иако манастирскиот комплекс бил ограден со новоподигнати ѕидови, манастирот долго време бил запуштен и без грижа од населението и надлежните локални и државни власти. Во поново време, манастирот започнал да добива нови конаци, а и самиот манастирски двор бил уреден и била изградена нова влезна порта.
Кон северната страна на црквата се наоѓаат остатоците на некогашната средновековна купола-пирг, која го штитела манастирот. Денес, кулата е срушена и целосно обрасната и во многу лоша состојба.
2.1 Црква „Св. Стефан“
Црквата „Св. Стефан“ е главната манастирска црква во целиот комплекс, по која е и наречен целиот манастир. Црквата е изградена во 1366 година од страна на војводата Никола Станоевиќ, но не е познато кога и од кој архиjереј била осветена. Познато е дека била фрескоживописувана двапати. Првиот фрескоживопис бил извршен непосредно по изградбата, односно до 1371 година, а од него денес е сочуван само мал дел. Вториот фрескоживопис бил направен во и век. Иконите во црквата биле изработени од страна на Димитар Андонов Папрадишки и Костадин Вангелов во 1921 и 1922 година.
Црквата има изглед на впишан крст со купола врз осмостран тамбур, кој се издигнува на четири јаки столбови. На источната страна е петстрана олтарна апсида со бифорен прозорец.
Во поново време биле извршени реставраторско-конзервациски интервенции на манастирската црква со што е обновено кубето, а исто така и фасадите на црквата, кои се мошне украсно изведени, каде што преовладуваат тулите во стилот на византиските средновековни цркви.
3 Галерија
Конечки Езера

Конечки Езера (познати и како Конче 1 и Конче 3) — вештачки езера во Лакавичко, во југоисточниот дел на Македонија. Сместени се на 1 километар од селото Конче, административно седиште на истоимената општина, каде што и се наоѓаат самите езера. Зафаќаат вкупна површина од , од кои поголемото зафаќа 24.412, а помалото .
Езерата служат за наводнување на околу 10 до 15 хектари обработливи површини, а целосниот капацитет на акумулирана вода во двете езера изнесува , додека мрежата за наводнување задоволува 90 хектари површина.
Езерата се создадени од околни извори, а истекот се користи исклучиво за наводнување и водата понира.
1 Историја
Акумулациите Конче 1 и Конче 3 се создадени во 1961 година во близина на истоименото село со основна намена за наводнување на земјоделските површини. Вкупната бруто-зафатнина на езерото изнесува , од кои корисната зафатнина изнесува . Максималната длабочина на езерата е 6 метри.
2 Флора и фауна
Во двете акумулации се сретнуваат зелената, синозелената и пирофитната алга. Во двете езера присутни се следниве видови на риба: крап, плашица, клен, црвеноперка, лињак, караш и кркушка.
Во акумулацијата се сретнуваат и: ракови, жаби, водни желки и водни змии.
3 Туризам
Во текот на 2014 година, Општина Конче партерно ги уредила бреговите на езерата, со изградба на крајбрежни патеки, летниковци и средување на целата блиска околина.
4 Поврзано
* Крива Лакавица
* Лакавичко
* Општина Конче
Протеолиза

Протеолиза е разложувањето на белковините на помали полипептиди или аминокиселини. Некатализирана, хидролизата на пептидните врски се одвива екстремно бавно, во период од стотина години. Протеолизата типично е катализирана од клеточни ензими, наречени протеази.
Протеолизата во организмите има повеќе цели; на пример, дигестивните ензими ги разложуваат белковините од храната за да обезбедат аминокиселини за организмот, додека протеолитичката обработка на полипептидниот синџир после неговата синтеза може да биде неопходна за добивање на активна белковина.
Џулио Чиконе

Џулио Чиконе (|Giulio Ciccone; р. ) — италијански професионален друмски велосипедист, кој вози за UCI World Tour екипата .
1 Кариера
1.1 Бардијани-ЦСФ (2016–18)
Бил вклучен во почетниот состав на екипата за Џиро д’Италија 2016, каде ја освоил десеттата етапа. Се приклучил на групата која се одвоила на двете рани искачувања од трета категорија.
На Џиро д’Италија 2018, Чиконе завршил втор во планинскиот пласман, зад крајниот победник на трката Крис Фрум. Исто така, во 2018 година, Чиконе ја освоил Џиро дел’Апенино и завршил втор на воведната трка Адријатика Јоника.
1.2 Трек-Сегафредо (2019-денес)
По три години со , Чиконе се приклучил на првично со двегодишен договор од сезоната 2019. На Џиро д’Италија, Чиконе го предводел планинскиот пласман без малку на сите етапи, освен една, освојувајќи ја маичката со двојно повеќе бодови од второпласираниот Фаусто Маснада. На крајот завршил на 16. место, со победа на етапата 16. По ова, Чиконе бил вклучен во почетниот состав за Тур де Франс. Во текот на шестата етапа бил дел од бегство кое стигнало до целта. Чиконе успеал да ја преземе жолтата маичка од Жилијан Алафилип и покрај тоа што опаднал со форма во последните метри на искачувањето. Го чувал водството два дена, пред Алафилип повторно да ја преземе маичката откако добил дваесет секунди на завршницата во Сент Етјен. Чиконе, исто така, го чувал водството во пласманот за млад возач четири дена, но на крајот завршил надвор од првите триесет и шести во пласманот за млад возач.
Во текот на Тур, Чиконе потпишал 12-месечно продолжување на својот договор, до крајот на сезоната 2021.
2 Достигнувања
;2014
: 1. Трофео Ригоберто Ламоника
: 5. ГП Каподарко
: 6. Џиро дела Вале д’Аоста
::1. Планински пласман
: 9. Гран Премио ди Поџана
;2015
: 1. Басано-Монте Грапа
: 1. Планински пласман Џиро дела Вале д’Аоста
: 2. Пиколо Џиро ди Ломбардија
: 4. Копа Колекио
: 6. Краен пласман Тур де л’Авенир
;2016
: 1. Етапа 10 Џиро д’Италија
: 5. Гран Премио дела Коста Етруски
: 6. Краен пласман Сетимана Интернационале ди Копи е Бартали
;2017
: 3. Про Ецталер 5500
: 6. Краен пласман Трка околу Јута
::1. Етапа 6
: 6. Краен пласман Трка околу Австрија
;2018
: 1. Џиро дел’Апенино
: 1. Планински пласман Трка околу Словачка
: 2. Краен пласман Трка Адријатика Јоника
: 7. Гран Премио ди Лугано
: 9. Краен пласман Трка на Алпите
: 10. Краен пласман Сетимана Интернационале ди Копи е Бартали
;2019
: Џиро д’Италија
::1. Планински пласман
::1. Етапа 16
: 6. Трофео Лаигвелја
: 7. Копа Агостони
: 8. Краен пласман Тур ди О Вар
::1. Етапа 2
: 10. Трофео Сера де Трамунтана
2.1 Распоред на резултатите на големите трки
Голема трка, 2016, 2017, 2018, 2019
Џиро, СО, 95, 40, 16
Тур, —, —, —, 31
Вуелта, —, —, —, —
СО = се откажал; — = не учествувал
Пржал

Пржал — врв на планината Јакупица на масивот Мокра. Неговата надморска височина изнесува 2339 метри. Се наоѓа веднаш непосредно до највисокиот врв Солунска Глава од неговата источна страна, на сртот на огранката Јакупица од каде што започнуваат билата Горна и Долна Јакупица. Целиот негов состав е од карпи и каменеста почва, обрасната со реткото зимзелено растение - џуџест бор „кривул“, поради што тој има сива и темнозелена-црна боја. На север од него широко се протега Бегово Поле, јужно од него е гребенот на познатите Нежиловски Стени кој започнува со многу стрмна провалија во која се наоѓаат изворите на малиот поток Бела Река кој е всушност изворишна челенка на Бабуна, кон запад преку срт со височина 2273 метри се спојува со врвот Солунска Глава, додека на исток преку котите високи 2203 и 2178 метри завршува над разрушениот планинарски дом „Исак Русо“ и долот Долно Бегово на Бегова Река од каде истекува Тополка.
1 Галерија
Серија Б 2015-2016

Серија Б 2015-2016 (позната како Серија Б ConTe.it од спонзорски причини) е 84-та сезона на италијанската втора лига по ранг Серија Б од нејзиното основање во 1929 година. Вкупно 22 екипи се натпреваруваат во лигата: од кој, 16 од претходната сезона 2014-2015, 4 промовирани од Лега Про и 2 испаднати од Серија А. Поради стечај последнопласираната екипа во Серија А претходната сезона, Парма била префрлена во Серија Д, додека Катанија била исфрлена во Лега Про поради местење на натпревари, со што и било дозволено на Бреша да остане во лигата, и покрај тоа што испаднале претходната сезона. Исто така, Терамо требало да учествуваат во Серија Б, но поради наводите за местење натпревари, судовите одлучиле да го потиснат Терамо на последното место во Лега Про за претходната сезона. По испаѓањето на Катанија, Виртус Ентела е повторно примен во Серија Б како најдобар тим од испаднатите екипи од претходната сезона.
1 Екипи
Испаднати од Серија А 2014-2015:
**
Од Серија Б 2014-2015:
****************
Промовирани од Лега Про 2014–2015:
****
2 Завршна табела
''Последно ажурирање: 20 мај 2016''.
+, , Поз., Екипа, Бод, ОН, П, Н, И, ДГ, ПГ, ГР
1., 83, 42, 25, 8, 9, 78, 41, +37
2., 82, 42, 23, 13, 6, 61, 36, +25
3., 73, 42, 20, 13, 9, 64, 49, +15
4., 72, 42, 21, 9, 12, 69, 52, +17
5., 68, 42, 19, 11, 12, 58, 48, +10
6., 68, 42, 19, 11, 12, 57, 37, +20
7., 66, 42, 17, 15, 10, 47, 45, +2
8., , 65, 42, 19, 10, 13, 57, 35, +22
9., 64, 42, 17, 13, 12, 51, 40, +11
10., 55, 42, 14, 13, 15, 40, 40, 0
11., 54, 42, 14, 12, 16, 55, 64, −9
12., 53, 42, 15, 8, 19, 50, 56, −6
13., 49, 42, 11, 16, 15, 41, 53, −12
14., 49, 42, 13, 10, 19, 52, 66, −14
15., 47, 42, 13, 8, 21, 45, 64, −19
16., 46, 42, 10, 16, 16, 44, 51, −7
17., 46, 42, 11, 13, 18, 43, 53, −10
18., 45, 42, 9, 18, 15, 48, 62, −14
19., , 44, 42, 12, 12, 18, 43, 56, −13
20., 42, 42, 10, 12, 20, 45, 57, −12
21., 42, 42, 11, 9, 22, 37, 55, −18
22., 33, 42, 5, 18, 19, 39, 64, −25
''Легенда:'': Промоција во Серија А 2016-2017.
: се квалификува за плејоф.
: се квалификува за плејаут.
: Испаѓа во Лега Про 2016-2017.
''Санкции:'':Новара: казнети со 2 одземени бода
:Виртус Ланчано: казнети со 4 одземени бода
''Нотес:'': Три бода за победа, еден за нерешено, нула за пораз.
: Во случај на еднаков број на бодови помеѓу две или повеќе екипи, позицијата на табелата на екипата ќе биде одредена по следниве критериуми:
:* Освоени бодови во меѓусебните двобои
:* Гол-разлика во меѓусебните двобои
:* Вкупна гол-разлика
:* Вкупен број на постигнати голови
:* Ждрепка
3 Баражи
3.1 Плејоф
3.1.1 Преелиминарно коло
|}
3.1.2 Полуфинале
|}
3.1.3 Финале
|}
3.2 Плејаут
|}
4 Поврзанотака
*Серија А 2015-2016
*Куп на Италија 2015-2016
Битолски конгрес

Битолски конгрес (|Kongresi i Manastirit) — академска конференција одржана во градот Битола од 14 до 22 ноември 1908 година со главна цел, стандардизирање на албанската азбука. Претежно, на конгресот, албанскиот јазик бил претставен како комбинација од шест различни азбуки со неколку подваријанти.
22 ноември е комеморативен ден во Албанија, Косово, Македонија, но и низ целата албанска дијаспора, познат како ''Ден на азбуката'' (|Dita e Alfabetit)..
Прва книга

Прва книга (обично нарекувана ''Unua Libro'') — првата книга која го опишала есперанто, тогаш наречен „меѓународен јазик“ (''Lingvo Internacia''). Била издадена на руски на 26 јули 1887 година во Варшава, од полскиот окулист Лудвиг Лазар Заменхоф. Во следните неколку години биле издадени изданија на полски, руски, хебрејски, француски, германски и на англиски. Оваа книшка ја вклучувала Оче наш, некои стихови од Библијата, писмо, поезија, шеснаесетте граматички правила и 900 корени на зборови. Во книгата, Заменхоф објавил „меѓународен јазик, како националниот, е општо добро“ и се откажал од сите права на јазикот, што значело дека го ставил во јавна сопственост. Заменхоф го потпишал делото како „Докторо Есперанто“ (Доктор што се надева). Оние кои започнале да го учат новиот јазик започнале да го нарекуваат „есперанто“ по псевдонимот на Заменхоф и наскоро станало официјално име на јазикот.
Првото англиско издание, насловено „Меѓународен јазик Д-р Есперанто“, било преведено од Џулијан Стејнхаус. Кога Ричард Х. Гејган посочил дека преведот на Стејнхаус бил на многу лош англиски, Заменхоф ги уништил преостанатите копии и го ангажирал Гејган за нов превод.
Во 1905 година, Заменхоф повторно ги објавил шеснаесетте граматички правила, заедно со речник и збирка на вежби, во дело наречено ''Fundamento de Esperanto'' (''Основи на есперанто'').
1 Поврзано
*''Dua Libro''*''Fundamento de Esperanto''
Тахион

Тахион или тахионска чистичка е хипотетичка честичка која секогаш се движи побрзо од светлината. Зборот доаѓа од |ταχύ се изговорува''tachy '', и значи брзо. Бил измислен во 1967 од Џералд Фајнберг. Комплементарните видови на честичката се нарекуваат луксон (секогаш се движат со брзината на светлината) и брадион (секогаш се движат побавно од светлината), кои и едните и другите постојат. Можноста за постоењето на честички кои се движат побрзо од светлината, за првпат е предложена од страна на О. П. М. Биланиук, В. К. Дешпанде, и E. В. Г. Сударшан во 1962 година, иако терминот кој го користеле за нив бил "мета-честичка".
Повеќето физичари мислат дека честички кои се движат побрзо од светлината не може да постојат, бидејќи тие не се во согласност со познатите закони на физиката. Ако такви честички постоеја, тие би можеле да бидат искористени за изградба на тахионски антителефон и да се испратат сигнали побрзи од светлината, со што (според специјалната релативност) би се довело до нарушување на каузалноста. Постојните потенцијални теории кои дозволуваат можни честички побрзи од светлината ги вклучуваат и оние кои ја прекршуваат Лоренцовата непроменливост, симетријата кај специјалната релативност, така што брзината на светлината не е пречка.
Бисфосфонат

Бисфосфонатите се класа на лекови кои кои го превенираат губитокот на коскена маса, и се користат во третманот на остеопороза и слични заболувања. Тие се најчесто препишуваните лекови кои се користат во третманот на остеопороза. Се нарекуваат бисфосфонати бидејќи во својата структура содржат две фосфонатни групи.
Црква „Св. Кирил и Методиј“ - Стајковци

Свети Кирил и Методиј — македонска православна црква во скопското село Стајковци, Општина Гази Баба. Се наоѓа во југозападниот дел на селото.
Црквата била и ограбувана, а во 2004 година била извршена тешка кражба кога биле украни околу 10.000 €, пари наменети за изградба на нови селски гробишта.
1 Поврзано
*Стајковци;
Црква „Св. Кирил и Методиј“ - Ченто

Свети Кирил и Методиј — македонска православна црква во скопската населба Ченто, Општина Гази Баба. Се наоѓа во централниот дел на населбата.
Црквата е новоградба, чии темели биле поставени во 1973 година, а била осветена во 1975 година. На ова место во 1938 година бил поставен крст од исклесан камен. Местото имало големо верско значење и е собиралиште за одбележување и прославување на верскиот празник Ѓурѓовден. Поради тоа често кај мештаните оваа црква е позната како „Св. Ѓорѓи“.
Црквата честопати била цел на вандалски напади.
1 Поврзано
*Ченто;
*Црква „Св. Архангел Гаврил“ - Ченто;
*Црква „Св. Лидија Македонска“ - Ченто - црква во изградба. Се наоѓа на старите гробишта до Домот на културата. Камен-темелник поставен на 22 ноември 2014 година;
Рик Цабел

Рик Цабел (|Rick Zabel; р. ) — германски професионален друмски велосипедист, кој вози за UCI World Tour екипата .
Цабел е син на Ерик Цабел и внук на Детлеф Цабел.
1 Кариера
Во 2009 година, Цабел го освоил националното младинско велодромско првенство во дисциплината медисон. Во 2010 година имал повеќе успех на велодромските трки. Во 2011 година, на Светското друмско првенство во Копенхаген, завршил петти на друмската трка за јуниори.
До летото 2011 година учел во спортската гимназија во Ерфурт. Излегол од училиштето без диплома со цел да го потпиша својот прв професионален договор со за сезоната 2012. Во 2012 година го освоил националното друмско првенство под 23 години. Во 2013 година, Цабел ја освоил Трката околу Фландрија за возачи под 23 години ја една етапа на Тур де Норманди.
Во сезоната 2014, Цабел станал професионалец со .
На 6 мај 2015 година, Цабел бил именуван во составот на БМЦ за Џиро д’Италија 2015, што му бил прв настап на некоја голема трка. На 7 јули 2015, роденденот на неговиот татко, Цабел ја прославил својата прва победа како професионалец, освојувајќи ја третата етапа на Трката околу Австрија.
Во јуни 2017 година бил именуван во почетниот состав за Тур де Франс 2017.
2 Достигнувања
;2009
: 1. Национално младинско велодромско првенство - Медисон
;2010
: Национални јуниорски велодромски првенства
::2. Медисон
::3. Бодовна трка
::3. Екипна потера
;2011
: 4. Краен пласман Три дена Ван Аксел
: 5. Светско јуниорско друмско првенство
;2012
: 1. Национално друмско првенство под 23 години
: 2. Ронде ван Лимбург
: 9. ГП Раф Јонкхере
;2013
: 1. Трка околу Фландрија за младинци
: 1. Етапа 5 Тур де Норманди
: 4. Краен пласман Тур де Жиронда
: 6. Париз-Тур за младинци
: 7. Ла Кот Пикард
: 7. Минстерланд Џиро
: 8. Краен пласман Трка Олимпија
: 10. Меморијал Арно Валард
;2014
: 1. Етапа 1 (ТТТ) Џиро дел Трентино
: 6. Трка околу Франкфурт
;2015
: 1. Етапа 3 Трка околу Австрија
;2017
: 2. Трка околу Франкфурт
: 9. Париз-Бурж
;2018
: 10. Краен пласман Трка Дубаи
2.1 Распоред на резултатите на големите трки
Голема трка, 2015, 2016, 2017, 2018
Џиро, 142, 140, —, —
Тур, —, —, 145, СО
Вуелта, —, —, —, —
СО = се откажал; — = не учествувал
Црква „Св. Атанасиј“ - Луково

Свети Атанасиј — главна селска црква во селото Луково.
1 Историја
Црквата е изградена во 1883 година од делкан камен со средства од самопридонес на населението. Во 1894 година, црквата била зографисана од страна на Аврам Дичов — син на Дичо Зограф — и таа е негово последно дело. Храмот исто така бил зографисан од страна на дебарскиот мајстор Јанаки Ненчов.
Во 2010 година, црквата била ограбена и од неа била одземена 21 икона, кои биле изработени од страна на Аврам Дичов.
2 Архитектура
Градбата на црквата има правоаголна основа со многуаголна апсида во задниот дел. Главниот влез е сместен на западната страна и над него има полукружна ниша со фреска на Апостол Лука, а до внатрешноста води и спореден влез кој се наоѓа на јужната страна и над него има ниша во облик на крст со фреска на патрониот светец Атанасиј Александриски. На јужниот ѕид на црквата има три правоаголни прозорци со иста големина и на иста висина, а правоаголен прозорец има и во средишниот дел на апсидата. Објектот е граден од делкан камен и во целост е покриен со кров од ќерамиди.
Во дворот на црквата се сместени камбанаријата, помошен објект и селските гробишта. Камбанаријата има правоаголна основа и е прилепена до помошниот објект кој се наоѓа паралелно со северната страна на црквата. Градена е од тули и во горниот дел има по еден залачен отвор на јужната и северната, како и по два залачени отвори на западната и источната страна. Во гробиштата се наоѓаат гробовите на родовите: Маџовци, Коловци, Шуминовци, Петановци и Видичевци.
3 Галерија
4 Поврзано
* Црква „Св. Ѓорѓи“ - црква во Долно маало и потекнува од 14/15 век;
* Црква „Св. Варвара“ - црква во Горно маало и потекнува од 19 век;
* Црква „Св. Кузман и Дамјан“ - црква во Горно маало и потекнува од 17 век;
* Црква „Св. Никола“ - црква од 2011 година;
* Црква „Св. Лука“ - црква во Горно маало и најнова од сите селски цркви;
* Луково;
* Дебарско-кичевска епархија;
* Струшко архијерејско намесништво; и
* Втора струшка парохија.
Нејтан Браун

Нејтан „Нејт“ Браун (|Nathan "Nate" Brown; р. во ) — американски професионален друмски велосипедист, кој вози за професионалната екипа . Браун станал професионалец во 2010 година.
1 Животопис
Роден е на 7 јули 1991 година во Колорадо Спрингс, Колорадо, САД, но ја поминал својата младост во Ковингтон, САД. Браун денес престојува во Остин, САД и во Жирона, Шпанија.
Браун настапувал за , континентална екипа, во сезоните 2010, 2011, 2012, и 2013.
Во август 2013 година, Браун потпишал со за сезоните 2014 и 2015. Останал со екипата во сезоната 2016. Во јуни 2017 бил именуван во почетниот состав за Тур де Франс 2017.
2 Достигнувања
;2006
: 2. Национално јуниорско друмско првенство
;2008
: 1. Краен пласман Тур де л’Абитиби
::1. Етапа 3 (ITT)
;2009
: 5. Краен пласман Трофео Карлсберг
;2010
: 4. Национално хронометарско првенство под 23 години
: 7. Ла Кот Пикард
;2011
: 1. Национално хронометарско првенство под 23 години
: 1. Пролог Тур де Гваделуп
: 7. Краен пласман Куп де насионс Вил Сагене
;2012
: 3. Национално хронометарско првенство под 23 години
: 4. Панамериканско хронометарско првенство
: 9. Хроно Шампеноа
;2013
: Национални друмски првенства под 23 години
::1. Хронометар
::2. Друмска трка
: 1. Краен пласман Тур де Бос
::1. Бодовен пласман
: 2. Лиеж-Бастон-Лиеж под 23 години
: 3. Национално хронометарско првенство
: 9. Краен пласман Куп де насионс Вил Сагене
;2019
: 1. Етапа 1 (ТТТ) Трка Колумбија
2.1 Распоред на резултатите на големите трки
Голема трка, 2014, 2015, 2016, 2017, 2018, 2019
Џиро, —, 67, 48, —, 52, 67
Тур, —, —, —, —, 43, —
Вуелта, 85, —, —, —, —, —
СО = се откажал; — = не учествувал
Црква „Св. Кирил и Методиј“ - Борисово

Свети Кирил и Методиј — главна селска црква во струмичкото село Борисово, Македонија.
1 Местоположба
Црквата се наоѓа на почетокот на селото, во близина на Мокриево, сместена веднаш до регионалниот пат 1402.
Околу црквата се наоѓаат и селските гробишта.
2 Историја
Црквата започнала да се гради во 1978 година, а била завршена во 1980 година од страна на мајсторите Васе Сапунџиев од Борисово, Таче Пандев од Мокриево и Тушо Атанасов од Габрово. Црквата била осветена од г.г. Гаврил, митрополит Повардарски.
3 Архитектура
Во дворот се наоѓа и крстилница.
3.1 Фрескоживопис
Во куполата е претставен Исус Христос Седржител, како старец.
3.2 Икони и иконостас
Иконите во црквата се насликани од Дончо Киров од Секирник во 1980 година, а дарител на иконите е Глигор Василев со фамилијата. Иконостасот се состои од три реда на икони, при што во вториот ред има само две икони, на Свети Василиј Велики и Свети Григориј Златоуст, а има празен простор оставен за другите икони.
4 Галерија
5 Поврзано
* Струмичко архијерејско намесништво
* Борисово
Црква „Св. Кирил и Методиј“ - Маврови Анови

Свети Кирил и Методиј — црква во селото Маврови Анови.
1 Историја
Црквата е осветена на 25 мај 2014 година од страна на митрополитот тетовско-гостиварски г. Јосиф.
2 Галерија
3 Поврзано
* Гостиварско архијерејско намесништво
* Маврови Анови
Црква „Св. Кирил и Методиј“ - Радање

Свети Кирил и Методиј — главна селска црква во штипското село Радање, Македонија.
1 Местоположба
Црквата се наоѓа во средишниот дел од селото.
2 Историја
Црквата е изградена во 1929 година и во истата година е осветена. Не е познато од кого била осветена.
3 Архитектура
Градбата на црквата е во бела боја и е покриена со ќерамиди. Од покривот на црквата се издига камбанаријата, којашто исто така е во бела боја и е покриена со ќерамиди.
4 Галерија
5 Поврзано
* Штипско архијерејско намесништво
* Карбинска парохија
* Радање
Црква „Св. Кирил и Методиј“ - Стење

Свети Кирил и Методиј — главна селска црква во селото Стење, Општина Ресен, Македонија. Се наоѓа во центарот на селото. Била изградена во 1911 година.
Црквата има трикорабна градба и полукружна апсида. Во внатрешноста нема никаков живопис, а иконостасот е поставен во поново време.
1 Галерија
2 Поврзано
* Ресенско архијерејско намесништво
* Втора ресенска парохија
* Црква „Св. Атанасиј“
* Црква „Успение на Пресвета Богородица“
* Црква „Св. Никола“
* Црква „Св. Атанасиј“
* Стење
Игор Стефановски-Иџе

Игор Стефановски-Иџе — македонски професионален рели возач. Моментално се натпреварува во Европскиот куп на туристички автомобили (ЕКТА). Стефановски порано учествувал на Европското првенство на ридски патеки, каде трипати победил, во 2014, 2015 ,2023 година.
Во својата прва сезона во ЕКТА тој е дел од словенскиот тим ЛЕМА Рејсинг и вози автомобил СЕАТ Леон кап рејсер.
Во 2017 повторно настапува во првенството на ЕКТА, овој пат со свој тим кој го носи неговото име. Возилото е Сеат Леон TCR
Стефановски е најпопуларниот и најуспешниот македонски натпреварувач во автомобилски трки. Иџе е избран за ''Најдобар спортист на Македонија'' во 2014 година.
Црква „Св. Кирил и Методиј“ - Лешок

Свети Кирил и Методиј — параклис во рамките на Лешочкиот манастир, во селото Лешок, Општина Теарце, Македонија.
Параклисот е сместен во самите манастирски конаци, во посебна просторија. Се претпоставува дека бил завршен во век.
1 Историја
При сквернањето на целиот манастир во текот на воениот конфликт во 2001 година, параклисот бил обиен, а воедно претрпел оштетувања од самата детонација на манастирот. Полиелејот бил искршен и неупотреблив. Четири престолни икони биле оштетени, а украдени биле и Светите Садови од Светата Трпеза..
2 Галерија
;Икони
3 Поврзано
* Лешочки манастир
* Тетовско архијерејско намесништво
* Теаречка парохија
* Лешок
Велегезити

Велегезити (Βελεγεξηαι) се словенско племе кое се населило во југоисточниот дел на Тесалија, околу градовите Теба и Деметријада, кај денешниот Волоски Залив. Се споменуваат како дел од големиот племенски сојуз (614-615) создаден под водство на кнезот Хацон. Во 616 година неуспешно го нападнале градот Солун заедно со македонските словенски племиња. Во VII век бил формиран уште еден племенски сојуз на чело со рексот Пребонд. По неговото убиство, во 674 г. словенските племиња го опасиле Солун, но Велегезитите не се приклучиле кон обединетите племиња, бидејќи одржувале мирни односи со солунчаните. По двегодишна опсада Словените го нападнале градот во 676 година, но морале да се повлечат. Неколку дена подоцна солунчаните биле снабдени со жито и овошје од Велегезитите. За нив сведочат бројни словенски топоними. Нивната склавинија била наречена Велзитија или Велегезитија. Подоцна во 799 г. архонтот Акамир учествувал во организирањето заговор против царицата Ирина. Најверојатно Акамир бил самостоен владетел на Велзитија, која во тој момент била под сизеренството на императорот, на прагот на државно обединување.
Менемен (јадење)

Менемен — традиционално турско јадење кое вклучува:јајца, домати, зелени пиперки и зачини како што се мелен црн пипер, мелен црвен пипер, сол и оригано. Може да се додадат и кромид, лук и сл. Се готви со маслиново или сончогледово масло. Слично јадење е шакшука.
Менемен вообичаено се јаде за појадок и се служи со леб. Кромид главно се додава кога менеменот се јаде за ручек и како главно јадење.
1 Подготовка
Кромидот се динста на загреан путер или масло, а потоа се додаваат зелените пиперки. Кога кромидот ќе омекне и бојата ќе му стане посветла, се додаваат доматите. Тие треба да станат многу меки и да ја сменат бојата. Конечно се додаваат јајцата и зачините и се меша сè додека јајцата не бидат убаво пржени.
Во рестораните, менемен е јадење по нарачка и се служи во металната тава во која се подготвувал.
Џиро д’Италија 2016 - етапа 12 до етапа 21

Џиро д’Италија 2016 започнала на 6 мај, а завршната етапа се случила на 29 мај.
Легенда
Го означува предводникот во генералниот пласман, Го означува предводникот во планинскиот пласман
Го означува предводникот во бодовниот пласман, Го означува предводникот во пласманот за млад возач
и.в. означува дека возачот поминал низ завршната линија во иста група како оној кој го добил времето над него и поради тоа му било доделено истото завршно време.
1 Етапа 12
;19 мај 2015 — Ноале до Бибионе, 182 км
2 Етапа 13
;20 мај 2015 — Палманова до Чивидале дел Фриули, 170 км
3 Етапа 14
;21 мај 2015 — Фара д’Алпаго до Корвара (Алта Бадија), 210 км
Црква „Св. Кирил и Методиј“ - Мојанци

Свети Кирил и Методиј — главна селска црква во кочанското село Мојанци, Македонија.
1 Местоположба
Црквата е сместена во југоисточниот дел од селото.
2 Историја
Камен-темелникот на црквата бил поставен во 1992 година од страна на Митрополитот Брегалнички г. Стефан.
Изградбата на црквата била завршена во 2007 година. Црквата е осветена од страна на Митрополитот Брегалнички г. Иларион на 4 ноември 2007 година.
3 Архитектура
3.1 Фрескоживопис
Фрескоживописот во црквата го има насликано Венко Цветков од Скопје.
3.2 Иконостас
Црквата поседува иконостас, чии икони исто така ги има насликано Венко Цветков.
4 Галерија
5 Поврзано
* Кочанско архијерејско намесништво
* Грдовска парохија
* Мојанци